Ledige kontanthjælpsmodtagere kan i fremtiden komme til at afspritte dørhåndtag, tælle biler og samle hundelorte op.

Fra nytår skal ledige danskere arbejde for pengene i såkaldte nyttejob. 86,2 procent af danskerne bakker op om målingen i en ny Wilke-måling, men FOA og Enhedslisten er imod ordningen.

Kommuner skal sikre job

- Vores opfattelse er, at nyttejob skal være job, som ellers ikke ville blive udført. Kommunerne skal i den grad lægge sig i selen for at sikre, at det her ikke betyder, at nogle job bliver nedlagt og overtages af folk, der arbejder for deres kontanthjælp, siger Dennis Kristensen, forbundsformand i FOA til DR Nyheder.

Ifølge en prognose fra Beskæftigelsesministeriet vil nyttejobbene komme til at udgøre 5000 fuldtidsjob. Nyttejob må højest vare 13 uger, så det vil betyde at mellem 20.000 og 25.000 mennesker vil stemple ind og ud af nyttejob.

EL skeptisk

Enhedslistens arbejdsmarkedsordfører, Christian Juhl, er kritisk over for ordningen.